

**Астана қаласы бойынша жер үсті көздеріндегі су ресурстарын пайдалану үшін төлемақы ставкаларын бекіту туралы**

Астана қаласы мәслихатының 2018 жылғы 12 желтоқсандағы № 340/42-VI шешімі. Астана қаласының Әділет департаментінде 2019 жылғы 4 ақпанда № 1203 болып тіркелді

      Астана қаласы әкімдігінің ұсынған материалдарын қарап, Қазақстан Республикасының 2003 жылғы 9 шілдедегі Су кодексінің 38-бабы 5)-тармағына және Қазақстан Республикасының 2017 жылғы 25 желтоқсандағы "Салық және бюджетке төленетін басқа да міндетті төлемдер туралы" (Салық кодексі) Кодексінің 569-бабын, "Қазақстан Республикасындағы жергілікті мемлекеттік басқару және өзін-өзі басқару туралы" 2001 жылғы 23 қаңтардағы Қазақстан Республикасы Заңының 6-бабы 5-тармағына сәйкес, Астана қаласының мәслихаты ШЕШІМ ҚАБЫЛДАДЫ:

      1. Қосымшаға сәйкес Астана қаласы бойынша жер үсті көздеріндегі су ресурстарын пайдалану үшін төлемақы ставкалары қоса бекітілсін.

      2. Астана қаласы мәслихатының шешімдері күшін жойды деп танылсын:

      2009 жылғы 21 желтоқсандағы №286/42-IV "Су ресурстарын үстіңгі көздерден пайдалануға төлем ставкаларын бекіту туралы" шешімінің (нормативтік құқықтық актілерді мемлекеттік тіркеу тізілімінде № 612 болып тіркелген, "Астана ақшамы", "Вечерняя Астана" газеттерінде 2010 жылғы 30 қантарда жарияланған);

      2015 жылғы 24 маусымдағы № 383/54-V "Су ресурстарын үстіңгі көздерден пайдалануға төлем ставкаларын бекіту туралы" Астана қаласы мәслихатының 2009 жылғы 21 желтоқсандағы № 286/42-IV шешiмiне өзгерiс енгізу туралы" шешімінің (нормативтік құқықтық актілерді мемлекеттік тіркеу тізілімінде № 929 болып тіркелген, "Астана ақшамы", "Вечерняя Астана" газеттерінде 2015 жылғы 1 тамызда жарияланған) күші жойылды деп танылсын.

      3. Осы шешім әділет органдарында мемлекеттік тіркелген күннен бастап күшіне енеді және алғашқы ресми жарияланған күнінен бастап күнтізбелік он күн өткен соң қолданысқа енгізіледі

|  |
| --- |
| *Астана қаласы мәслихаты* |
| *сессиясының төрағасы* | *Е. Сыдықов* |
| *Астана қаласы* |
| *мәслихатының хатшысы* | *Ж. Нұрпейісов* |

|  |  |
| --- | --- |
|  | Астана қаласы мәслихатының 2018 жылғы 12 желтоқсандағы № 340/42-VI шешіміне қосымша |

**2017 жылғы инфляция коэффициентін (бірлікке келтірілген) ескеруімен есептелген Астана қаласы бойынша жер үсті көздеріндегі су ресурстарын пайдалану үшін төлемақы ставкалары**

|  |  |  |  |  |  |  |  |
| --- | --- | --- | --- | --- | --- | --- | --- |
| Арнайы су пайдалану түрі              Өзен бассейндері | | Тұрғын-үй пайдалану және коммунал-дық қызметтер (теңге/1000 тек.м) | Өнеркәсіп, жылу энергетикасын қоса есептегенде (теңге/1000 тек.м) | Ауыл шаруашылығы (теңге/1000 тек.м) | Су көздерінен су алуды жүзеге асыратын тоған шаруашылықтары (теңге/1000 тек.м) | Гидроэнергетика (теңге/1000 кВт/сағ) | Су көлігі (теңге/1000 т/км) |
| 1. | Есіл өзенінің бассейні | 118,13 | 327,27 | 92,95 | 92,95 | 32,92 | 9,68 |
| 2. | Нұра өзенінің бассейні | 131,68 | 375,68 | 108,44 | 102,63 | − | − |

      Ескерту: нормативтік ставкалар жыл сайын ағымдағы жылдың инфляция деңгейіне қатысты индекстеледі.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК